- Hindi News
- National
- केंद्र राज्य सरकार से गेहूं खरीद पर प्रति क्विंटल 500 रुपए बोनस देने की मांग
केंद्र राज्य सरकार से गेहूं खरीद पर प्रति क्विंटल 500 रुपए बोनस देने की मांग
प्रजाभलाई संगठन के संगठन के सुप्रीमो प्रमुख समाज सेवी ठाकुर अतरलाल एडवोकेट ने केंद्र राज्य सरकार से किसानों के कल्याण के लिए कारगर कदम उठाने की मांग की है। जिले के सेहलंग गांव में किसानों से रूबरू होते हुए अतरलाल ने गेहूं के समर्थन मूल्य को नाकाफी और लाभकारी बताते हुए केंद्र राज्य सरकार से गेहूं खरीद पर प्रति क्विंटल 500 रुपए बोनस देने की मांग की।
उन्होंने कहा कि अबकी बार गेहूं तथा सरसों की बंपर पैदावार होने की संभावना है। थोड़े दिनों में उपज मंडियों में जाएगी। इसलिए सरकार अभी से सरकारी खरीद एजेंसियों को कारगर कदम उठाने के लिए पाबंद करें, जिससे किसानों को अपनी उपज मजबूरी में कम कीमत पर बेचनी पड़े। किसानों की बदहाली पर चिंता प्रकट करते हुए अतरलाल ने कहा कि सरकार कानून बनाकर किसानों का कर्ज माफ करे और स्वामीनाथन आयोग की रिपोर्ट लागू करें।
उन्होंने सतलुज यमुना संपर्क नहर का शीघ्र निर्माण केंद्रीय एजेंसी से करवाने तथा वर्तमान में उपलब्ध नहरी पानी का जिलेवार समान बंटवारा करने की मांग की। उन्होंने अटेली इलाके की नहरों तथा रजवाहों में महीने में 24 दिन पानी छोड़ने की मांग की। इस अवसर पर मंगतूराम, ईश्वर सिंह, रामकुवार, रामभगत, हवा सिंह, महीपाल, सूबे सिंह, प्रहलाद सिंह, मदनलाल, बिरेंद्र, संजय, रविपाल, सूरत सिंह नरेंद्र मौजूद थे।
कनीना. सेहलंगमें किसानों से रूबरू होते समाजसेवी अतरलाल।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva